[{"text_idx": "#000003", "text": "Yr wythnos ddiwethaf, bu Cymru a\u2019r Byd yn mynychu Eisteddfod Genedlaethol Llanrwst yng Nghonwy wrth stondin 410-412, yn croesawu ein ffrindiau Cymru a\u2019r Byd! Gyda disgwyl i\u2019r Eisteddfod gael oddeutu 150,000 o ymwelwyr dros yr 8 diwrnod, roedden ni\u2019n edrych ymlaen at rannu ein newyddion a digwyddiadau a\u0302 hen ffrindiau a ffrindiau newydd."}, {"text_idx": "#000004", "text": "Er gwaetha\u2019r tywydd, daeth nifer o bobl i ddathlu Cymru a\u2019r Gymuned Gymreig yng ngw\u0302yl Gymraeg fwyaf y byd. Gyda thros 250 o stondinau a digwyddiadau yn cael eu cynnal yn ystod y dydd, cafodd T. James Jones ei gyhoeddi\u2019n enillydd y Gadair 2019, cafodd Gareth Evans Jones ei gyhoeddi\u2019n ennillydd y Fedal Ddrama, a Fiona Collins oedd enillydd Dysgwr y Flwyddyn 2019. Rydym yn llongyfarch pob enillydd a chyfranogwyr dros gystadlaethau\u2019r Eisteddfod eleni."}, {"text_idx": "#000006", "text": "Yn ystod y digwyddiad, cawsom ein Cyfarfod Blynyddol a\u2019n Darlith Flynyddol, \u2018Cymru, Llundain a Llanrwst\u2019, ar Awst 8 gyda\u2019n siaradwr gwadd, Ifor ap Glyn. Yn ogystal, cawsom ddigwyddiadau newydd a chyffrous yn digwydd wrth ein stondin ar ddechrau\u2019r wythnos."}, {"text_idx": "#000010", "text": "I\u2019n ffrindiau Cymru a\u2019r Byd i gyd, byddwn ni wrth ein boddau i glywed eich sylwadau ar y cynlluniau hyn, a bydden ni\u2019n eich annog chi i gysylltu a\u0302 ni a rhannu eich syniadau ar sut gallem ni ddatblygu hyn ymhellach o fewn eich cymunedau!"}]